cyanic-selkie/wikianc huggingface dataset:
John McCain
Jatko kongressiedustajana
thumb|McCain puhuu senaatissa äänestettyään republikaanien terveydenhuoltoesitystä vastaan. McCain valittiin uudelleen Yhdysvaltain kongressin senaattiin vuonna 2010. Epäonnistuneesta presidenttikampanjasta huolimatta häntä pidettiin edelleen yhtenä maan tunnetuimmista poliitikoista. Yhdysvaltain presidentinvaaleissa 2016 McCain kyseenalaisti republikaanien presidenttikisaan asettuneen Donald Trumpin soveltuvuuden ehdokkaaksi, ja Trump kyseenalaisti puolestaan McCainin maineen sotasankarina. McCain veti tukensa Trumpilta lokakuussa 2016. Vuoden 2017 puolella McCain äänesti republikaanien ajamaa terveydenhuoltouudistus Obamacaren kaatamista vastaan. McCain oli myös joidenkin demokraattien mukana vaatimassa komitean perustamista mahdollisten Trumpin presidentinvaalikampanjan Venäjän yhteyksien ja Venäjän vaaleihin sekaantumisen tutkimiseksi. Heinäkuussa 2017 uutisoitiin McCainin saaneen aivokasvaimen. Kasvain löydettiin McCainin vasemman silmän yläpuolella olleen verihyytymän kirurgisen poiston yhteydessä. Kasvain oli tyypiltään aggressiivinen glioblastooma. McCain päätti lopettaa kasvaimen hoidon elokuussa 2018, ja hän kuoli vain päivää myöhemmin 25. elokuuta.
Poliittisia kantoja
McCain vastusti abortteja, paitsi äärimmäisissä tapauksissa. Hänen ja senaattori Ted Kennedyn lakiesitys laittomien maahanmuuttajien ongelmaan armahduksen ja vierastyöläisten lukumäärän kasvattamisen myötä oli laajassa keskustelussa vuoden 2006 alussa.
McCain tuki ”älykkään suunnittelun” opetusta kouluissa ja kantasolututkimuksen laillistamista aiemmasta vastustuksestaan huolimatta.
Huolimatta kuulumisestaan republikaanien leiriin, McCain ja presidentti Trump olivat loppuun asti toistensa poliittisia vastustajia. Viime tekonaan McCain muun muassa ilmoitti, ettei presidentti Trump ole tervetullut hänen hautajaisiinsa.
Yksityiselämä
McCain erosi ensimmäisestä vaimostaan Carol Sheppistä vuonna 1980 ja meni naimisiin Cindy Hensleyn kanssa saman vuoden toukokuussa. Heille syntyi kolme lasta: Meghan (s. 1984), John Sidney IV (s. 1986) ja James (s. 1988). Vuonna 1991 he adoptoivat kolme kuukautta vanhan bangladeshilaisen orvon, joka nimettiin Bridgetiksi. Ensimmäisestä avioliitostaan McCainilla oli pojat Douglas (s. 1959) ja Andrew (s. 1962).
Otaviitti
thumb|Otaviittia Otaviitti (CdCO3) on harvinainen kadmiumkarbonaattimineraali. Se on rakenteellisesti yhtenevä kalsiitin kanssa. Sen väri on valkoinen tai hieman kellertävä, se saattaa joistain kohdin olla hieman punertava tai keltaisen ruskea. Otaviitin kovuus on 3,5–4 Mohsin asteikolla ja ominaispaino on 5,03 g/cm³.
Union Station (Winnipeg)
Union Station on Winnipegin kaupungissa Manitoban provinssissa Kanadassa sijaitseva rautatieasema. Se on myös kaupungin ainoa henkilöliikenteen käytössä oleva asema.
Asema valmistui vuonna 1911, ja sen rakennuttivat Canadian Northern Railway, National Transcontinental Railway ja Grand Trunk Pacific Railway. Kaupungin keskustassa lähellä The Forksia sijaitsevan uusklassisen rakennuksen suunnittelijoina toimivat arkkitehdit olivat suunnitelleet myös New York Cityn Grand Central Terminalin.
Nykyisin VIA Rail Canada on Union Stationin ainoa henkilöliikennettä hoitava rautatieoperaattori. Toronton ja Vancouverin välillä liikennöivä VIA Railin pikajuna The Canadian pysähtyy asemalla. The Canadianista on vaihtoyhteys VIA Railin toiseen, Winnipegin ja Churchillin välillä liikennöivään Hudson Bay -henkilöjunaan.
Aasianpalmukiitäjä
Koko ja ulkonäkö
Kooltaan aasianpalmukiitäjä on noin 11–13 cm pitkä lintu. Yleisväritykseltään laji on hyvin tumman ruskea, lähes musta. Pyrstöon suhteellisen lyhyt. Pyrstö avattuna se on kaksihaarainen, mutta aasianpalmukiitäjä pitää pyrstön yleensä suljettuna, jolloin se on kapea ja piikkimäinen. Lajin siivet ovat pitkät.
Levinneisyys ja elintavat
Aasianpalmukiitäjää tavataan Intian niemimaalta Kiinaan, Malakan niemimaalle, Isoille Sundasaarille ja Filippiineille. Lajin elinympäristöä ovat alankomaiden palmumetsät ja -viljelmät aina 1 200 metrin korkeuteen merenpinnasta ja ne lentävät usein pieninä parvina palmujen lähistöillä. Aasianpalmukiitäjän ravintoa ovat ilmassa läntävät hyönteiset. Aasianpalmukiitäjät rakentavat pienikokoisen kuppimaisen pesän palmujen lehtien alle.
Derek Jarman
Michael Derek Elworthy Jarman (31. tammikuuta 1942 – 19. helmikuuta 1994) oli brittiläinen elokuvaohjaaja, joka saavutti varhaisimmat menestyksensä 1970-luvulla. Hänen visuaalisesti vahvoja taide-elokuviaan kutsutaan usein postmoderneiksi, ja niiden toistuvana teemana on homoeroottisuus.
Jarman työsti elokuviensa lisäksi musiikkivideoita muiden muassa Pet Shop Boys -yhtyeelle. Hänet tunnettiin myös taidemaalarina, ja hän julkaisi neljä kirjaa.
Jarman kuoli AIDSin komplikaatioihin 52-vuotiaana helmikuussa 1994.
Alkeisreaktio
Alkeisreaktio on kemiallinen reaktio, joka tapahtuu yhdessä vaiheessa muodostaen vain yhden siirtymätilan. Reaktion lähtöaineina olevien erilaisten molekyylien lukumäärä viittaa suoraan reaktion molekulaarisuuteen m: jos niitä on 1, 2 tai 3 kpl, on tämä alkeisreaktio unimolekulaarinen, bimolekulaarinen tai termolekulaarinen. Molekulaarisuus, joka on pieni positiivinen kokonaisluku, pätee ainoastaan alkeisreaktioille. Alkeisreaktion nopeusvakion dimensiot ovat. Muiden kemiallisten reaktioiden molekulaarisuus ja kertaluku ovat eri asioita. Alkeisreaktion differentiaaliyhtälö on yleensä ratkaistavissa ja tämä integroitu yhtälö on reaktion kinetiikan matemaattinen malli. Mallin tarkkuus pitää erikseen todistaa kokeellisilla mittausmenetelmillä tutkimalla reaktion lähtöaineiden kertalukuja.
0. kertaluvun reaktio
Reaktion nopeuslaki on (tässä a = 1)
Tässä R on reaktionopeus, a on stoikiometrinen kerroin, [A] on aineen \text{A} konsentraatio ja k on nopeusvakio. Reaktionopeus ei riipu lähtöaine \text{A}:n konsentraatiosta. Nopeuslaki on lavennuksen jälkeen kirjoitettavissa muotoon:
, joka on integroitavissa raja-arvoilla t_1 ja t_2. Oletetaan, että \text{A}:n konsentraatio kun t_1 = 0 on [A]_0 ja kun t_2 = t on [A]_t.
Nopeuslaiksi 0. kertaluvun reaktiolle saadaan:
Kun piirretään xy-koordinaatistoon kuvaaja, jossa x-akselina on aika t ja y-akselina on [A], niin saadaan suora, jonka kulmakerroin on -k ja leikkauspiste sen y-akselilla on [A]_0. Kulmakertoimen yksikkö on mol dm-3 s-1 SI-yksiköissä.
Unimolekulaarinen reaktio
Tämän reaktio on 1. kertalukua. Esimerkkinä tästä on 137Cs-isotoopin radioaktiivinen hajoaminen. Kaikkien fissioreaktioiden kertaluku on 1. Tämän kertaluvun reaktion reaktiokinetiikka ei riipu lähtöaineen konsentraatiosta. Reaktion nopeuslaki on (tässä a = 1):
Sen diffrentiaaliyhtälö voidaan ratkaista integroimalla raja-arvoilla.
, joka on suoran yhtälö, jossa kulmakerroin -a\,k ja leikkauspiste y-akselilla \ln[A]_0. Nopeusvakion yksikkö on s-1, eikä 1. kertaluvun kinetiikka ole riippuvainen lähtöaineen konsentraatiosta.
Luonnonlogaritminen yhtälö voidaan muuttaa muotoon
, joka kuvaa \text{A}:n konsentraation eksponentiaalista vähenemistä reaktion edetessä.
Puoliintumisaika ja keskimääräinen elinaika
Integroimalla saadusta luonnonlogaritmisesta yhtälöstä voidaan ratkaista 1. kertaluvun reaktion puoliintumisaika, t_{1/2}, merkitsemällä :
Integroimalla saadun eksponenttimuotoisen yhtälön voi kirjoittaa muotoon
Tässä \tau on keskimääräinen elinaika 1. kertaluvun (lähtöaineen konsentraation) vaimenemiselle.
Keskimääräinen elinaika on määritelty
Tässä on [A]:n arvo äärettömän ajan kuluttua. Edellä reaktion nopeusyhtälöstä ja integroimalla ratkaistusta eksponenttimuotoisesta yhtälöstä voidaan kirjoittaa:
Sijoittamalla tämä edelliseen yhtälöön saadaan keskimääräiselle elinajalle integroimalla:
Täten \tau on reaktioaika, jonka kuluessa \text{A}:n konsentraatio muuttuu.
Bimolekulaarinen reaktio, jossa lähtöaineet ovat samanlaiset
Tämä on 2. kertaluvun reaktio kahden radikaalin (tai ionin,...) kesken. Esimerkkinä on kahden metyyliradikaalin välinen reaktio. Reaktioyhtälö on (a=2):
Integroitu nopeuslaki on
Piirrettäessä xy-koordinaatistoon kuvaaja, jossa y-akselina on ja x-akselina aika t, saadaan kulmakertoimeksi 2k ja leikkauspisteestä y-akselilla. Nopeusvakion yksikkö on dm3 mol-1 s-1 ja puoliintumisaika
Bimolekulaarinen reaktio, jossa lähtöaineet ovat erilaiset
Tämä on 2. kertaluvun reaktio kahden erilaisen radikaalin (tai molekyylin,...) kesken. Esimerkkinä on etyyliasetaatin hydrolyysireaktio.
Reaktioyhtälö on:
Reaktion nopeuslaki on (a=1 ja b=1):
Nopeuslain ratkaisemiseksi voidaan määritellä muuttuja x, joka vastaa reaktion etenemistä tuotteeksi:
Yhtälön vasen puoli on ratkaistavissa osamurtomenetelmällä ja saadaan
Piirrettäessä yhtälön vasen puoli t:n funktiona, niin suoran yhtälöstä kulmakerroin on ja leikkauspiste on. Tästä yhtälöparista voi ratkaista kulmakertoimen arvon.
Pelkistetty reaktiokinetiikka pseudo-olosuhteissa
Joidenkin hydrolyysireaktioiden kinetiikka ei näennäisesti riipu veden määrästä, koska sitä on ylimäärin läsnä. Tämä on esimerkki bimolekulaarisesta reaktiosta pseudo-olosuhteissa, joissa toisen lähtöaineen ylimäärän voi sisällyttää reaktion nopeuslain nopeusvakioon vakiona. Tällöin 2. kertaluvun kinetiikka on yksinkertaistunut 1. kertaluvun pseudo-reaktion kinetiikaksi. Esimerkiksi reaktion
nopeuslaki on
Jos [A]:oon verrattuna [B]:ta on ylimäärin, niin sen määrä reaktion kuluessa ei juuri muutu. Tällöin [A] muuttuu x:n verran. Nopeuslaille voidaan kirjoittaa:
Koska [B] on lähes vakio, niin nopeuslaki yksinkertaistuu ja noudattaa 1. kertaluvun kinetiikkaa tällä B:n konsentraatiolla.
Nopeusvakion k laskemiseksi, on tehtävä mittaussarja, jossa määritetään k':n arvo [B]:n funktiona. Kuvaajan kulmakertoimesta lasketaan reaktion nopeusvakio k.
Peräkkäiset 1. kertaluvun reaktiot
Monissa kemiallisissa reaktioissa reaktiotuote lyhytikäinen ja voi reagoida vielä pysyväksi tuotteeksi. Tämänmöinen reaktio etenee välituotteen (intermediaatti) kautta. Kyseessä on kaksi peräkkäin tapahtuvaa 1. kertaluvun alkeisreaktiota.
Reaktionopeus A:n vähenemiselle, C:n muodostumiselle ja B:n muutokselle on:
Reaktion stoikiometriasta saadaa:
Aiemmin osoitettiin, että
Tämän avulla voidaan integroida välituotteen käyttäytymiselle lauseke
Lopputuotteelle C saadaan lauseke käyttämällä A:n ja B:n konsentraatiolausekkeita:
Tarkastelleen vielä välituotetta. Reaktioaika, jolloin välituote B:n konsentraatio on suurimmillaan saadaan derivoimalla sen konsentraatiolauseke ajan suhteen:
On mahdollista vielä säätää reaktio-olosuhteet, missä kosentraation muutos ajan suhteen on hyvin pieni:
Rinnakkaiset reaktiot
Kemiallisessa kinetiikassa on reaktioita, joissa lähtöaine voi hajota eri tuotteisiin. Tällöin reaktiomekanismissa on useita reaktiokanavia. Esimerkkinä on lähtöaineen hajoaminen 1. kertaluvun nopeuslain mukaisesti tuottaen kolmea eri tuotetta.
Reaktion alussa alkukonsentraatiot ovat. Lähtöaineen hajoamiselle saadaan nopeuslaiksi
Tässä. Yleisesti, n on reaktiokanavien lukumäärä. Integroimalla yhtälö saadaan lähtöaineen konsentraation muuttumiselle ajan funktiona
Tuotteelle nopeuslaki on
Integroimalla ja sijoittamalla integrointirajat nopeuslaista saadaan esimerkin kolmelle tuotteelle samalla laskutavalla:
Näistä yhtälöistä voidaan päätellä, että nopeusvakioiden suhde saadaan mittaamalla lopputuotteiden konsentraatioiden suhde. Tämä haarautumissuhde ei riipu reaktioajasta:
Tästä haarautumissuhteesta on todettavissa, että se riippuu nopeusvakioista. Sama asia voidaan todeta todennäköisyydellä: mitä suurempi on nopeusvakion arvo sitä todennäköisemmin nopeusvakiota vastaavan reaktiokanavan lopputuote muodostuu reaktiossa. Reaktiokanavan x tuotteen saanto, \Phi_x, on määritelty todennäköisyytenä:
Tässä k_i on rinnakkaisreaktion kaikkien reaktiokanavien nopeusvakiot. Kokonaissaannolle pätee, joten saanto [A_4]:n muodostumiselle.
Jos yhden reaktiokanavan nopeusvakion arvo on moninkertainen verrattuna muihin nopeusvakioihin toisilla reaktiokanavilla, voi näiden tuotteiden käytännön havainnointi vaikeutua johtuen tuotesignaalien pienestä amplitudista.
Kaksi 1. kertaluvun reaktiota samaan tuotteeseen
Tässä tarkastellaan kahta unimolekulaarista reaktiota, joiden lopputuote on sama.
Reaktionopeus lähtöaineiden A1 ja A3 häviämiselle ja lopputuotteen A2 muodostumiselle on
Reaktioiden alussa
Aiemmin osoitettiin, että ja
Lopputuotteen differentiaaliyhtälöksi saadaan
ja integroiduksi nopeuslaiksi saadaan
Palautuva 1. kertaluvun reaktio
Jos reaktion tasapainovakiolle K ≈ 1, niin palautuvan reaktion kinetiikka pitää ottaa huomioon nopeuslaissa. Esimerkkinä tällaisesta reaktiosta on cis-1,2-dikloorieteenin ja trans-1,2-dikloorieteenin välinen reaktio. Yksinkertainen tasapainoreaktio on:
Reaktion nopeuslaeiksi saadaan:
Reaktion alussa [A]=[A]_0 ja [B]= 0
Differentiaaliyhtälöt voidaan ratkaista Laplace muunnoksen ja Cramerin säännön avulla. Ratkaisuksi saadaan
Näistä nopeuslaeista voidaan todeta, että [A]:n eksponentiaalisten vähenemisten nopeusvakio ja [B]:n eksponentiaalisen kasvun nopeusvakio on verrannollinen arvoon. Jos palautuvan reaktion nopeusvakio (k_{-1}) on hyvin pieni, niin [A] vaimenee nollaan. Mutta jos k_{-1} on paljon > 0, niin sekä [A] että [B] saavuttavat tasapainokonsentraatiot riittävän pitkän reaktioajan kuluttua. Tällöin tasapainotilassa, \text{tp}, pätee:
Kun tasapainotila on saavutettu, niin reaktionsuuntien reaktionnopeudet ovat yhtäsuuret, joten
Yksittäistasapainoperiaatteen mukaan kun kokonaisreaktio on tasapainotilassa, niin yksittäinen reaktiovaihe on myös tasapainotilassa ja jokaisessa reaktiovaiheessa etenevän reaktiosuunnan kinetiikka on yhtäsuuri kuin tämän reaktiovaiheen palautuvan reaktiosuunnan kinetiikka.
Relaksointimenetelmä
Tasapainotilassa olevan palautuvan (reversiibeli) reaktion kinetiikka voidaan määrittää myös ns. relaksointimenetelmällä. Kun reaktion tasapainotilaa häiritään esim. nopealla lämpötilan nostolla, etenevän ja palautuvan reaktion nopeusvakiot muuttuvat Arrheniuksen yhtälön mukaisesti. Häirinnän seurauksena systeemi palautuu (relaksoituu) uuteen tasapainotilaan ja relaksoitumisaika on mitta palautumiselle. Tarkastellaan relaksointimenetelmää 1. kertaluvun palautuvalla reaktiolla:
Merkitään x kuvaamaan lämpötilan noston aiheuttamaa muutosta reaktion ainesosien konsentraatioissa. Tällöin nopeuslaki voidaan kirjoittaa
Integroimalla tämä saadaan:
Merkitään tasapainotilassa x = x_e ja, joten
Ratkaisemalla tästä ja sijoittamalla ed. logaritmilausekkeeseen saadaan:
Relaksaatioaika kuvaa [A]:n eksponentiaalista vaimenemista tai [B]:n eksponentiaalista kasvua uuden tasapainotilan määräämään arvoon. Tasapainotilojen aiheuttaman konsentraatioiden muutos vaimenee 1/e :een osaan relaksaatioajan kuluessa. Lisäksi jos tunnetaan tasapainovakion,, suuruus, on nopeusvakiot ratkaistavissa.
Palautuvan reaktion tasapainovakio
Kuten edelle on luettavissa reversiibelin reaktion tasapainovakio, K, on reaktiosuuntien nopeusvakioiden suhde, ja myös tuotteiden ja lähtöaineiden konsentraatioiden suhde. Konsentraatioiden osamäärä on myös reaktion ainesosien esiintymistodennäköisyyksien suhde. Olettaen reaktion ainesosat ideaalikaasuiksi tai laimean liuoksen reagensseiksi, tasapainovakiolle voidaan kirjoittaa:
Tässä Q on tarkasteltavana olevan molekyylin molekulaarinen kokonaisjakaumafunktio. Yhtälössä sekä A:lla että B:llä on sama vertailukohta kun verrataan niiden energioita. Käytännössä on tätä parempi valita vertailukohdaksi alin energiataso kummallekin molekyylille erikseen. Tällöin \Delta E_0 on energiaero A:n alimman energiatason ja B:n alimman energiatason välillä. Nyt Boltzmannin lain mukaan tasapainovakiolle voidaan kirjoittaa:
Tässä k_B on Boltzmannin vakio ja T lämpötila Kelvin-asteissa.
Jos reaktion ainesosien kokonaisjakaumafunktiot voidaan laskea, niin reaktion tasapainovakio on laskettavissa.
Palautuva 1. kertaluvun reaktio etenee tuotteeseen
Vakiotilaoletuksen käyttö kompleksisen reaktion kinetiikan ratkaisemisessa korostuu 1. kertaluvun reaktiossa, jossa on mukana välituote. Reaktiomekanismi jota tarkastellaan on
Reaktion nopeuslait ovat:
Näissä yhtälöissä. Viereisessä kuvassa on tilanne, jossa k_{-1}=k_2 ja 4k_1=k_2. Lopputuotteen muodostuminen viivästyy johtuen lähtöaineen ja välituotteen palautuvasta (reversiibelistä) reaktiosta. Jos k_{-1} olisi erittäin pieni, niin reaktiot olisivat kuten peräkkäiset 1. kertaluvun reaktiot.
Sovellettaessa vakiotilaoletusta reaktio välituotteelle, saadaan sen konsentraatioksi
Tärkeätä on huomata, että välituotteen konsentraation pitää olla paljon pienempi kuin lähtöaineen konsentraation, joten. Vakiotilaoletusta soveltaen saadaan edellä mainituista tarkkoista integroiduista nopeuslaeista approksimoidut yhtälöt:
Viereisestä kuvasta on todettavissa, että approksimoidut yhtälöt lähestyvät tarkkoja yhtälöitä vasta riittävän pitkän reaktioajan kuluttua:. Tätä aikaa voi lyhentää ottamalla nopeusvakio k_1 hyvin pieneksi kuten. Vakiotilaoletuksen edellys on, että välituotteen konsentraatio on aina hyvin pieni tai se muuttuu reaktioajan funktiona hyvin hitaasti. Riippuen nopeusvakioiden suuruudesta, joko ensimmäinen reaktiovaihe (palautuva) tai toinen reaktiovaihe (palautumaton) voi olla kokonaisreaktionopeuden määräävä vaihe. Jos, niin tuotteen muodostumiselle voidaan kirjoittaa
Toisaalta jos on hyvin suuri, jolloin toinen reaktiovaihe on liian hidas vaikuttaakseen merkittävästi tasapainotilaan, niin tuotteen muodostumiselle saadaan
Tällöin toinen reaktiovaihe on kokonaisreaktionopeuden määräävä vaihe.
Palautuva 2. kertaluvun reaktio
Jos bimolekulaarisen reaktion palautuva reaktiosuunta on kinetiikaltaan merkittävä, pitää se ottaa huomioon nopeuslaissa. Tällöin on kysy palautuvasta 2. kertaluvun reaktiosta. Tasapainoreaktio on:
Reaktioyhtälön nopeuslaki on
Tässä on termodynaaminen tasapainovakio. Merkitään reaktion etenemistä x:llä, jolloin nopeuslaiksi saadaan
Merkitään. Nopeusyhtälö saadaan integroitavaksi:
Integroiduksi nopeuslaiksi saadaan
Tässä
Palautuva 2. kertaluvun reaktio, reaktion alussa vain lähtöaineita
Jos reaktion alussa vain \text{A} ja \text{B} ovat läsnä, niin nopeuslaki on
Merkitään nyt. Nyt nopeuslaki on kirjoitettavissa muotoon
EPC
EPC (Electronic Product Code), eli sähköinen tuotekoodi. Kansainvälisessä käytössä oleva koodi on tallennettu sähköisesti RFID-tunnisteeseen. EPC on 64- tai 96-bittinen koodi, joka on jaettu numerosarjoihin jotka sisältävät tietoa kuten valmistajan ja tuotteen tyypin. Suurin ero vanhan tuotekoodin UPC:n ja EPC:n välillä on se lisätieto mikä voidaan mahduttaa EPC-numeron suurempaan merkkimäärään. Jokainen EPC-numero on yksilöllinen, jolloin jokainen tuote tuoteryhmän sisällä on yksilöity, toisin kuin UPC-numerossa, jotka yleensä yksilöivät yksittäisten tuotteiden sijasta kokonaisia tuoteryhmiä.
Alkeisreaktio
Palautuva 2. kertaluvun reaktio, reaktion alussa vain lähtöaineita
Jos lähtöaineiden alkukonsentraatiot ja tasapainovakio tunnetaan, voidaan laskea. Nopeusvakio k_1 saadaan kuvaajasta jossa yhtälön vasen puoli on piirretty ajan funktiona.
EPC
EPC-numero sisältää seuraavat asiat:
EPC järjestelmän loi Auto-ID Center Massachusettsin teknillisessä korkeakoulussa. Nyt järjestelmää hallinnoi EPCglobal, joka on EAN Internationalin ja UCC:n (Uniform Code Council) yhteishanke.
EPCglobal Network
EPCglobal Network on joukko teknologisia ratkaisuja, jotka mahdollistavat tuotteen välittömän ja automaattisen tunnistamisen, sekä tietojen jakamisen logistiikkaketjussa.
EPCglobal verkko käyttää radiotaajuuksien etätunnistamista (RFID) mahdollistaakseen tiedon tarkemman seuraamisen logistiikkaketjussa. Verkko koostuu viidestä keskeisestä elementistä: sähköinen tuotekoodi (EPC), ID systeemistä (RFID-tunnisteet ja -lukijat), Objektien nimipalvelusta, Physical Markup Language (PML) ja Savant.
EPC-numero on suunniteltu yksilöimään tietty tuote logistiikkaketjussa. EPC-numero sijaitsee tuotteessa esimerkiksi tarrassa, joka koostuu mikrosirusta ja antennista, muodostaen RFID-tunnisteen. Tunniste kommunikoi RFID-lukijan kanssa. Lukija välittää EPC-numeron järjestelmälle, josta käytetään nimitystä Objekti nimipalvelin. Nimipalvelin kertoo tietojärjestelmälle, mistä löytää tietoa kyseisestä tuotteesta.
Physical Markup Language (PML), on ohjelmointikieli, jota käytetään määrittämään tietoa EPCglobal Networkin fyysisissä objekteissa.
Savant on ohjelmisto, joka toimii EPCglobal Networkin keskusjärjestelmänä. Savant hallinnoi ja siirtää tietoa siten, että se ei ylikuormita olemassa olevia yhtiöllisiä ja julkisiaverkkoja.
Saint George (Dominica)
pienoiskuva|Saint Georgen alue
Saint Georgen alue on yksi Dominican kymmenestä hallinnollisesta alueesta. Alue rajautuu Saint Pauliin pohjoisessa, Saint Patrickiin idässä ja Saint Lukeen etelässä. Alueen pinta-ala on 56,1 km² ja vuonna 2011 väkiluku oli 21 241.
Alueen keskus on Roseau, joka on samalla Dominican pääkaupunki. Sen lisäksi alueeseen kuuluvat seuraavat kylät:
Italia lasten Eurovision laulukilpailussa
Italia on osallistunut Lasten Eurovision laulukilpailuun kahdeksan kertaa, ensimmäisen kerran vuonna 2014. Italian paras sijoitus on vuodelta 2014, jolloin se voitti kilpailun Vincenzo Cantiellon esittämällä kappaleella "Tu primo grande amore".
Pabu
Pabu on transneptunisen kohteen Borasisi kuu. Se tunnetaan myös nimellä (66652) Borasisi I. Kuun löysivät S. Noll, D. C. Stephens, D. Cruikshank, W. Grundy, W. Romanishin, ja S. Tegler 23. huhtikuuta vuonna 2003. Borasisi ja Pabu saivat nimensä Kurt Vonnegutin kirjassa Kissan kehto esiintyviltä fiktiivisiltä Auringon ja Kuun jumaluuksilta, joista Pabu on Kuu. 220px|pienoiskuva|vasen|Kaksi toistaan elliptisillä radoilla kiertävää saman kokoluokan kappaletta. Borasisin ja Pabun kiertoradat toistensa ympäri ovat tämäntyyppiset.
Ominaisuudet
Pabun läpimitta on noin 137 kilometriä, mikä on aika paljon verrattuna Borasisiin itseensä, sillä sen läpimitta on vain noin 166 km. Kuun keskietäisyys Borasisista on noin 4528 ± 12 km, inklinaatio ekliptiikkaan nähden 54,31 ± 0,30° ja kiertoaika noin 46 päivää. Koska Borasisin ja Pabun massat ovat lähellä toisiaan, Pabu ei oikeastaan kierrä Borasisia, vaan molemmat kappaleet kiertävät toistensa ympäri kaksoispikkuplaneettana. Borasisin ja Pabun radat toistensa ympäri ovat melko elliptiset, Pabun kiertoradan eksentrisyys on noin 0,4700 ± 0,0018.
Topkapi (elokuva)
Juoni
Tarinassa kansainvälinen murtovarasryhmä yrittää kaapata sulttaanin jalokivin koristellun tikarin.
Vastaanotto
Peter Ustinov voitti koomisesta sivuroolistaan Oscarin, minkä lisäksi hän ja Melina Mercouri olivat Golden Globe -ehdokkaina.
Helsingin Sanomissa vuoden 1972 tv-esityksen alla elokuvaa luonnehdittiin lyhyesti hauskaksi, jännittäväksi ja harmittomaksi viihteeksi, mutta vuonna 1984 saman lehden Mikael Fränti oli analyyttisempi ja kirjoitti Topkapin edustavan Jules Dassinia sovinnaisimmillaan. Hänestä ohjaaja ei oikein vaikuta innostuneelta vaan tekee hitaasti etenevää pakkopullaa. Päänäyttelijöistä hän kehui monia paitsi hänestä viileän noitamaiseksi ohjattua Melina Mercouria ja ”jälleen rutikuivaa maneeripökkelöä” Maximilian Schelliä.
Lol Coxhill
Lowen ”Lol” Coxhill (19. syyskuuta 1932 Portsmouth, Englanti – 9. heinäkuuta 2012) oli brittiläinen saksofonisti, joka oli erikoistunut sopraano- ja sopraninosaksofoneihin.
Coxhill palveli 1950-luvun alussa Royal Air Forcessa. DJ John Peel huomasi 1968 Coxhillin taidot tämän esiintyessä kadulla lähellä Royal Festival Hallia. Coxhillista tuli vapaan improvisaation merkkinimiä 1960-luvulta ja esiintynyt muun muassa Derek Baileyn Companyssa. Coxhillilla oli läheiset yhteydet 1960- ja 1970-luvuilla Canterburyn koulukuntaan ja soitti muun muassa Kevin Ayersin yhtyeen ja Deliveryn kanssa.
Coxhill soitti urallaan myös punkrock-yhtye The Damnedin, yhdysvaltalaisen jazz-muusikko Anthony Braxtonin ja säveltäjä Mike Oldfieldin kanssa. Coxhill loi vähemmän huomattavan uran näyttelijänä. Hän esiintyi lavalla ja televisiossa sekä elokuvissa, joista tunnetuimpia on Derek Jarmanin Caravaggio (1986).
Coxhill kuoli sairaalassa 9. heinäkuuta 2012 taisteltuaan muutaman viikon vakavaa tautia vastaan.
Komissaari (vuoden 2012 elokuva)
Komissaari on Pekka Lehdon ohjaama suomalainen dokumenttielokuva vuodelta 2012.
Elokuva on henkilödokumentti Olli Rehnistä, joka toimi EU:n talous- ja raha-asioista vastaavana komissaarina vuosina 2010–2014. Elokuvassa seurataan Rehnin työskentelyä vuosien 2010-2012 välisenä aikana.
Kunów (Lublinin voivodikunta)
Kunów on kylä Firlejin kunnassa Lubartówin piirikunnassa, Lublinin voivodikunnassa Puolassa. Se sijaitsee noin 4 kilometriä länteen Firlejista ja 15 kilometriä luoteeseen Lubartówista. Kylä on samannimisen järven länsirannalla. Kunówin kylässä asui vuonna 330 henkilöä vuonna 2011.
Tiibetinmastiffi
Tiibetinmastiffi on erittäin alkukantainen koirarotu, jonka alkuperäinen tehtävä on ollut Tiibetin ja sen lähimaiden kylien sekä karjan vartiointi. Tiibetinmastiffi on suuri koirarotu. Sitä pidetään nykyisten laumanvartijarotujen mahdollisena kantarotuna.
Luonne ja käyttäytyminen
Tiibetinmastiffi on luonteeltaan uskollinen, kiltti ja siihen voi aina luottaa. Rodulle ominaisen itsepäisyyden vuoksi voi koulutus olla työlästä. Tiibetinmastiffi viihtyy ulkona ympäri vuoden ja onkin hyvä pihakoira.
Terveystilanne
Toistaiseksi tiibetinmastiffien keskuudesta ei paljonkaan sairauksia ole löytynyt. Isoille koirille ominaista lonkka- ja kyynärnivelvikaa ilmenee, entropiaa ja distichiasista, sikaripunkkia ja kilpirauhasen vajaatoimintaa. Karaistuneena rotuna se on ravintonsa suhteen melko vaatimaton. Rodun alkukantaisuus ilmenee selvästi nartun juoksusta, joka tulee tiibetinmastiffeilla vain kerran vuodessa.
Onni Toivanen
Onni Toivanen (s. 14. heinäkuuta 1993 Lappeenranta) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan Saimaan Pallossa yhteensä 14 SM-liigan runkosarjaottelua tehden yhden syöttöpisteen sekä kaksi Mestarien liigan ottelua ilman tehopisteitä. Toivanen pelasi suurimman osan miesten peleistään kuitenkin alemmilla sarjatasoilla Mestiksessä ja Suomi-sarjassa.
Ura
Toivanen on Saimaan Pallon kasvatti. Hän kuului joukkueen B-nuorten kapteenistoon kaudella 2010–2011. Kaudella 2012–2013 Toivanen toimi SaiPan A-nuorten kapteenina.
Toukokuussa 2013 Toivanen solmi kaksivuotisen SM-liigasopimuksen SaiPan kanssa. Hän teki liigadebyyttinsä 22. marraskuuta 2013 vieraissa Pelicansia vastaan. Kaikkiaan Toivanen pelasi kauden 2013–2014 aikana 12 SM-liigaottelua tehden yhden syöttöpisteen. Hän pelasi miesten pelejä myös vuodenvaihteessa kaksi ottelua lainalla Mestis-joukkue Savonlinnan Pallokerhossa.
Kaudella 2014–2015 Toivanen pelasi SaiPassa sekä kaksi runkosarja- että Mestarien liigan ottelua. Hän pelasi lisäksi miesten pelejä myös lainalla Mestis-joukkue KeuPa HT:ssä ja Suomi-sarjajoukkue Imatran Ketterässä. Siirtotakarajalla helmikuussa 2015 Toivonen kiinnitettiin loppukaudeksi KeuPan vahvuuteen. Kaudeksi 2015–2016 Toivanen hän vuoden mittaisella sopimuksella Ketterään. Toivanen oli joukkueen paras maalintekijä 14 osumallaan. Hän voitti kauden päätteeksi Suomi-sarjan hopeaa. Kauden 2016–2017 päätteeksi Toivanen voitti Suomi-sarjan mestaruuden.
Kevään 2017 Mestiksen karsintojen päätteeksi Ketterä jäi ilman sarjanousua, mutta joukkue nostettiin sarjaan kuitenkin toukokuussa, kun Kajaanin Hokki jäi ilman Mestis-lisenssiä. Toivonen jatkoi Ketterässä myös kaudella 2017–2018, kunnes joulukuussa 2017 hän päätti lopettaa pelaajauransa ja keskittyä jatkossa opiskeluun.
John Nott
pienoiskuva|John Nott vuonna 1982. John William Frederic Nott (s. 1. helmikuuta 1932) on brittiläinen poliitikko. Hän toimi maansa kauppaministerinä (1979–1981) ja puolustusministerinä (1981–1983). Hänen puolustusministerikaudelleen ajoittui Falklandin sota.
Nott istui parlamentin jäsenenä vuosina 1966–1983. Hän kuului alun perin Kansallisliberaaliseen puolueeseen, joka kuitenkin vuonna 1968 yhdistettiin Konservatiivipuolueeseen.
John Nottin poika Julian on tullut tunnetuksi animaatioelokuvamusiikin säveltäjänä.
Jake Sanderson
Jake Sanderson (s. 8. heinäkuuta 2002 Whitefish, Montana, Yhdysvallat) on yhdysvaltalais-kanadalainen jääkiekkopuolustaja, joka pelaa Pohjois-Dakotan yliopistojoukkueessa. Ottawa Senators varasi hänet koko NHL:n varaustilaisuuden viidentenä pelaajana vuonna 2020.
Seuraura
Sanderson syntyi Yhdysvaltain Montanan Whitefishissa, mutta hän muutti perheineen pian isänsä Geoffin pelaajauran päätyttyä Kanadan Albertan Stampede Cityyn. Sandersonin kasvattajaseura on Springbank Rockies. Hän pelasi juniorina myöhemmin NWCAA Stampsissa ja Calgary Flamesissa. Kaudella 2016–2017 Sanderson voitti Team Southin joukkueessa Alberta Cupin. Kootenay Ice varasi Sandersonin 67. pelaajana WHL:n varaustilaisuudessa 2017. Hän ei kuitenkaan siirtynyt CHL:ään, jotta Sanderson voisi pelata jatkossa Yhdysvaltain yliopistosarjoissa. Kauden 2007–2008 hän pelasi Edge Schoolin joukkueessa. Sanderson voitti samalla kaudella Albertan joukkueessa WHL Cupin.
Vuodet 2018–2020 Sanderson veitti Yhdysvaltain maajoukkueen kehitysohjelman mukana pelaten mm. USHL-junioriliigaa. Kaudella 2018–2019 hän toimi alle 17-vuotiaiden joukkueen ja kaudella 2019–2020 alle 18-vuotiaiden joukkueen kapteenina. Jälkimmäisessä kaudella Sanderson pelasi myös CCM/USA Hockey All-American Prospects Gamessa. Samalla kaudella myös USA Hockey palkitsi hänet kauden parhaana pelaajana yhdysvaltalaissyntyisenä junioripelaajana Dave Tyler Junior Player of the Year Awardilla.
Ottawa Senators varasi Sandersonin koko NHL:n varaustilaisuuden 2020 viidentenä pelaajana sekä ensimmäisenä puolustajana ja yhdysvaltalaispelaajana. Hän oli kuitenkin jo seuransa toinen varaus, sillä Senators varasi ennen Sandersonia myös San Jose Sharksilta pelaajakaupassa saamallaan kolmannella varausvuorolla saksalaishyökkääjä Tim Stützlen. Sanderson siirtyi kaudeksi 2020–2021 Pohjois-Dakotan yliopistojoukkueeseen.
Maajoukkueura
Sanderson pelasi alle 20-vuotiaiden MM-kilpailuissa vuonna 2021, jolloin hän voitti maailmanmestaruuden. Sanderson pelasi myös World U-17 Hockey Challengessa vuonna 2018.
Pelityyli
Jatkoaika.com -verkkolehden toimittaja Lassi Alasen mukaan Sanderson on erinomainen antamaan ensimmäisen peliä edistävän syötön. Alasen mukaan hän puolustaa keskialueella loistavasti luoden paljon katkoja ja kiekonriistoja sekä on vahva kamppailija puolustusalueella.
Muuta
Sandersonin isoveli Benjamin pelaa hyökkääjänä Colorado Collegen yliopistojoukkueessa ja pikkuveli Sawyer pelaa hyökkääjänä C-nuorten sarja AEHL:n NWCAA Stampedersissa. Veljesten isä Geoff Sanderson pelasi omalla urallaan hyökkääjänä yli 1100 NHL-ottelua ja hän voitti myös Kanadan maajoukkueessa kaksi maailmanmestaruutta (1994 ja 1997). Geoffin serkut Wade ja Sheldon Brookbank pelasivat urallaan puolustajina NHL:ssä. Heistä Sheldon voitti myös Stanley Cupin Chicago Blackhawksissa vuonna 2013. Nykyään Wade toimii Blackhawksin kykyjenetsijänä ja Sheldon apuvalmentajana.
Elisabet Ehrnrooth
Filippa Josefin Elisabet Ehrnrooth (o.s. Dengg, s. 2. toukokuuta 1967 Nyköping, Ruotsi) on ruotsalais-suomalainen kouluratsastaja. Hän sai Suomen kansalaisuuden keväällä 2000. Hän edusti Suomea Sydneyn olympialaisissa 2000 ja sijoittui kouluratsastuksen henkilökohtaisessa kilpailussa Harald-hevosellaan 37:nneksi. Hän voitti Suomen-mestaruuden Angard-hevosellaan vuosina 2001 ja 2003. Hän on edustanut seuratasolla Helsingin Ratsastajia.
Menestyksen salaisuus
Menestyksen salaisuus on Leevi and the Leavingsin kokoelma-albumi. Se julkaistiin vuonna 1992 levymerkillä Pyramid.
Albumin kansitaiteen on toteuttanut Mikko Kurenniemi.
Levy on myynyt 31 099 kappaletta, ja se palkittiin kultalevyllä vuonna 1995.
Michiko
Michiko, Japanin keisarinna emerita, (syntyjään Michiko Shōda, 正田　美智子, Shōda Michiko, s. 20. lokakuuta 1934 Tokio) on Japanin hallitsevan keisarin Naruhiton äiti ja entisen keisarin Akihiton puoliso. Hän on ensimmäinen ei-ylhäistä sukua oleva, joka on naitu keisarilliseen perheeseen. Michiko oli aiemmin kruununprinsessa ja myöhemmin keisarinna, ja hänestä on tullut kautta aikain näkyvin ja matkustanein keisarinna Japanin historiassa.
Michiko ja Akihito vihittiin 10. huhtikuuta 1959. Keisaripari heistä tuli keisari Hirohiton 7. tammikuuta 1989 tapahtuneen kuoleman jälkeen.
Keisarinnan sanotaan olevan suomalaisen musiikin ja Muumien ystävä. Hän on myös soittanut pianoa ja esiintynyt valikoiduille vieraillensa.
Akihitolla ja Michikolla on kolme lasta:
Kihlajaisten taustaa
Michikon ja Akihiton kihlaus vuonna 1958 oli poikkeuksellinen, koska Michiko ei ole korkeaa syntyperää. Australialaisessa Women's Weekly -lehdessä vuonna 1959 julkaistun kirjoituksen mukaan 80 prosenttia erääseen kyselyyn vastanneista ei pitänyt Michikoa sopivana puolisona Akihitolle. Kansan mieli kuitenkin muuttui, osaksi näyttävän mediakampanjan ansiosta, ja varsinkin nuoret alkoivat ihailla Michikoa.
Samassa lehtiartikkelissa kerrottiin, että kolme keisarillista palvelijaa vei Michikolle kihlajaislahjan Akihitolta: kultaisen lautasen, jolle oli aseteltu merilevää, kuivattua kalaa sekä kastanjoita avio-onnen merkiksi. Palvelijoilla oli mukanaan yli 600 vuotta vanha miekka, joka vanhan tavan mukaan paljastetaan tulevalle keisarinnalle hänen siveytensä suojelemiseksi. Michikolle esitettiin kosinta Akihiton nimissä ja Hirohiton määräyksestä. Sitten palvelijat polvistuivat ja kutsuivat Michikon keisarilliseen palatsiin, jossa keisariperhe odotti häntä. Hirohito kävi kuitenkin palatsin temppelissä pyytämässä esi-isiltään anteeksi, että hyväksyi aatelittoman naisen kruununprinssin puolisoksi.
Missy Elliott
Melissa Arnette ”Missy” Elliott, s. 1. heinäkuuta 1971 Portsmouth, Virginia) on yhdysvaltalainen raplaulaja, lauluntekijä ja tuottaja. Vuoteen 2003 asti hänen taiteilijanimensä oli Missy Misdemeanor Elliott.
Missy Elliottin suurimpia hittejä ovat olleet muun muassa ”The Rain (Supa Dupa Fly)”, ”Lose Control”, ”Work It”, ”Hit ’Em With Da Hee” ja ”One Minute Man”. Hän on työskennellyt monien artistien, kuten Janet Jacksonin, Christina Aguileran, Ciaran, Aaliyahin, Timbalandin, Jay-Z:n, Beyoncé Knowlesin ja Destiny’s Childin kanssa.
Nuoruus
Missy Elliott syntyi Virginian Portsmouthissa vuonna 1971. Hän on Ronnie ja Patricia Elliottin ainoa lapsi. Perhe asui mobiilitalossa, kun Ronnie-isä työskenteli merijalkaväessä. Sotilasuransa jälkeen hänellä oli vaikeuksia saada töitä, ja he asuivat rottien valtaamassa talossa.
Elliottin lapsuus oli väkivaltainen, sillä hänen isänsä oli väkivaltainen vaimonsa kohtana ja löi tätä. Elliott oli kahdeksanvuotias, kun vanhempi sukulainen raiskasi hänet. Elliott kirjoitti tämän jälkeen Michael ja Janet Jacksonille kirjeen, missä hän pyysi heitä pelastamaan hänet. Jacksonit eivät vastanneet, mutta Elliottista ja Janet Jacksonista tuli ystäviä myöhemmin. Ronnie-isästä tuli koko ajan raaempi, ja Missy onnistui lopulta vakuuttamaan äitinsä kotoa karkaamisesta. He jättivät Ronnien, kun Missy oli 14-vuotias.
Ensimmäiset kappaleet
Missy Elliott kuului nuorena R&B-yhtyeeseen nimeltä Sista, jota hän oli ollut perustamassa kouluikäisenä. Yhtye koe-esiintyi tuottaja DeVante Swingille, joka otti yhtyeen levy-yhtiölleen. Sistan debyyttialbumi jäi kuitenkin julkaisematta, sillä Swing Mob Records ehti kaatua sitä ennen. Sista vaihtoi nimensä Swing Mobiksi saadessaan Elektra Recordsilta levytyssopimuksen. Ryhmään kuuluivat Missy Elliottin lisäksi Timbaland ja Melvin ”Magoo” Barcliff vuoteen 1995 asti, jolloin yhtye hajosi.
Sistan hajoamisen jälkeen Elliott teki demolevytyksiä etenkin 1990-luvun alussa yhdessä ystävänsä Timothy ”DJ Timmy Tim” Mosleyn kanssa. Hän kirjoitti ja tuotti kappaleita muun muassa Jodecille, Aaliyahille ja SWV:lle. Elliottin ensimmäinen hittikappale oli Raven-Symoné vuonna 1993 esittämä ”That’s What Little Girls Are Made of”. Hän esiintyi myös itse Sean Combsin kappaleella ”The Things You Do”.
Tukkimiehen kirjanpito
thumb|240px|Tukkimiehen kirjanpitoa: luvut yhdestä viiteen.
Missy Elliott
Platinaa omilla levityksillä
Elliott sai 25-vuotiaana Elektra Recordsilta sopimuksen, joka antoi hänelle mahdollisuuden kirjoittaa, tuottaa ja äänittää. Elliott sai julkaista albuminsa omalla The Goldmind Inc. -levy-yhtiöllensä. Elektra toimi Elliottin ensimmäinen albumin Supa Dupa Fly jakelijana. Levy julkaistiin vuonna 1997, ja se myi platinaa ja toi Elliottille Rolling Stone -lehden vuoden rap-artistin tittelin. Seuraavaksi hän oli kirjoittamassa ja tuottamassa kahta kappaletta Whitney Houstonin albumille My Love Is Your Love (1998). Elliott myös esiintyi Mel B:n sooloalbumin Britannian singlelistan kärkeen nousseella kappaleella ”I Want You Back”.
Tukkimiehen kirjanpito
Tukkimiehen kirjanpito on lukumäärän merkitsemistapa. Se on käytännöllinen muunnos unaarisesta lukujärjestelmästä, jossa kuitenkin käytetään nollien sijaan ykkösiä ja sellaista ryhmittelyä, jonka ihminen hahmottaa paremmin. Jokaista laskettua asiaa tai esinettä merkitään yhdellä pystyviivalla, joita piirretään (tai vaikkapa kaiverretaan) peräkkäin. Joka viides viiva piirretään neljän edellisen yli ristiin, jolloin merkinnät jakautuvat viiden ryhmiin. Koska jokainen vinoviivan sitoma ryhmä merkitsee aina viittä laskettua asiaa, on isotkin kokonaismäärät helppo laskea. Sitä käytetään usein tavaroiden laskemiseen.
Missy Elliott
Platinaa omilla levityksillä
Elliottin toinen albumi Da Real World (1999) oli lähes vuoden Billboardin R&B-listalla ja kolmas albumi Miss E... So Addictive (2001) toi hänelle kaksi Grammy-palkintoa. Kumpikin albumeista myi platinaa. Neljättä albumia Under Construction (2002) myytiin Yhdysvalloissa 2,1 miljoonaa kappaletta, ja se rikkoi naispuolisen rap-artistin myyntiennätyksen. Elliott sai kolmannen Grammynsä Under Construction -albumilta lohkaistusta singlestä ”Work It”.
Elliottin neljäs albumi This Is Not a Test! julkaistiin vuonna 2003. Siinä oli mukana muun muassa rap-muusikot Jay-Z ja Nelly. Samana vuonna Elliott esiintyi yhdessä Madonnan, Britney Spearsin ja Christina Aguileran kanssa MTV Video Music Awards -gaalassa ja elokuvassa Honey. UPN-televisiokanavalla esitettiin vuosina 2004–2005 Elliottin oma kykyjenetsintäohjelma Missy Elliott – Tähdentekijä (The Road to Stardom with Missy Elliott). Vuonna 2004 hän myös lauloi Ciaran kanssa kappaleen ”1, 2 Step”.
Vetäytyminen ja paluu
Elliott teki paluun vuonna 2015, kun hän ensin esiintyi Katy Perryn kanssa Super Bowlin väliaikashow’ssa ja julkaisi marraskuussa Pharrell Williamsin kanssa singlen ”WTF (Where They From)”, joka sai ylistäviä arvioita ja myi Yhdysvalloissa kultaa. Elliottin seuraava single ”Pep Rally” ilmestyi helmikuussa 2016. Lizzon kanssa Elliott puolestaan julkaisi heinäkuussa 2019 singlen ”Tempo”. Hänet valittiin samana vuonna ensimmäisenä naisräppärinä lauluntekijöiden kunniagalleriaan. Elliottin ensimmäinen uutta musiikkia sisältänyt albumi, EP Iconology julkaistiin elokuussa 2019.
Singlet
Albumilta Supa Dupa Fly:
Albumilta Da Real World:
'Albumilta Miss E... So Addictive:'
Albumilta Under Construction:
Albumilta This is Not a Test!:
Albumilta The Cookbook:
Albumilta  Block Party:
–
Pussikielikotilot
Pussikielikotilot (Sacoglossa) on takakiduskotiloihin (Opisthobranchia) kuuluva nilviäisylälahko. Hermann von Ihering kuvasi sen tieteelle vuonna 1876. Pussikielikotiloihin kuuluu 3 yläheimoa. Pussikielikotilot elävät merivedessä.
Simppukalat
Simppukalat (Scorpaeniformes) on viuhkaeväisten kalojen lahko, joka on läheistä sukua ahvenkaloille ja joka on joskus luokiteltukin osaksi ahvenkaloja. Lahkoon kuuluu noin 1 200 lajia.
Jaettu kaupunki
Jaettu kaupunki on Pekka Lehdon ohjaama suomalainen dokumenttielokuva vuodelta 2011.
Elokuva sijoittuu Lehdon entiseen kotikaupunkiin Valkeakoskelle. Lehto kuvaa dokumentissa Valkeakosken historiaa ja nykyhetkeä, siellä asuvien ihmisten elämää, sellutehtaan lakkauttamisen vaikutuksia sekä paikallisen jalkapallojoukkueen FC Hakan menestystä.
Nordforsk
NordForsk on vuonna 2005 perustettu Pohjoismaiden koulutus- ja tutkimusministerineuvoston alainen itsenäinen laitos, joka vastaa tutkimus- ja tutkijankoulutusalan pohjoismaisesta yhteistyöstä. Lisäksi NordForsk tekee yhteistyötä Nordic Innovationin kanssa.
NordForskin keskeisiä toimijoita ovat kansalliset tieteelliset toimikunnat, muut tutkimusrahoitusta tarjoavat tahot sekä yliopistot. NordForskin tukijärjestelmien tavoitteena on vahvistaa tiedon ja osaamisen vaihtoa, liikkuvuutta sekä yhteispohjoismaista koulutus- ja tutkimusaluetta.
Organisaation rahoituksesta vastaavat Pohjoismaiden ministerineuvosto sekä eri maiden kansalliset tutkimusrahoitusorganisaatiot. Vuonna 2011 rahoitus oli noin 15 miljoonaa euroa.
Einari Halme
Kaarlo Einari Halme (1. tammikuuta 1892 Tampere – 3. kesäkuuta 1936 Tampere) oli suomalainen kapellimestari.
Einari Halme toimi musiikkiopintojen jälkeen pianistina tamperelaisissa ravintoloissa ja elokuvateattereissa. Hän oli Tampereen Työväen Teatterin kapellimestarina vuodesta 1922 alkaen. Halme oli myös säveltäjä ja sovittaja. Hän sävelsi useisiin näytelmiin näyttämömusiikin ja lauluja sekä sovitti musiikkikappaleita kuorolle ja orkesterille.
Folke Bernadotte
Folke Bernadotte (2. tammikuuta 1895 Tukholma, Ruotsi – 17. syyskuuta 1948 Jerusalem, Israel) oli ruotsalainen diplomaatti, upseeri, kreivi ja Punaisen Ristin johtaja. Hänet muistetaan neuvotteluista, jotka johtivat 27 000 vangin vapauttamiseen saksalaisilta keskitysleireiltä toisen maailmansodan aikana sekä YK:n neuvottelijana Arabien-Israelin konfliktissa vuosina 1947–1948.
Yksityiselämä
Folke Bernadotte meni naimisiin syntyjään yhdysvaltalaisen Estelle Manvillen (1904–1984) kanssa 1920-luvun lopulla.
Ura
Sodan aikana Bernadotte oli Ruotsin Punaisen ristin varapuheenjohtaja. Hän yritti vuonna 1945 neuvotella aselepoa Saksan ja liittoutuneiden välille. Hän sai Heinrich Himmleriltä 24. huhtikuuta 1945 antautumisehdotuksen, jossa Saksa tarjoutui lopettamaan sotatoimet Isoa-Britanniaa ja Yhdysvaltoja vastaan, mutta jatkamaan taisteluita Neuvostoliittoa vastaan. Bernadotte välitti tarjouksen Harry Trumanille ja Winston Churchillille.
Bernadotte johti pelastusoperaatiota, jossa norjalaisia, tanskalaisia ja ruotsalaisia internoituja haettiin valkoisilla busseilla keskitysleireiltä Ruotsin sairaaloihin. 27 000 vankia vapautettiin, huomattava osa heistä juutalaisia. Vuonna 1946 Bernadotte valittiin Ruotsin Punaisen Ristin puheenjohtajaksi.
Vuonna 1948 Bernadotte oli YK:n neuvottelijana Palestiinan kysymyksessä. Äärisionistiseen Lehi-ryhmään kuuluvat salamurhaajat tappoivat hänet Israelissa 17. syyskuuta 1948. Murhan tehnyttä sissiryhmää johti myöhempi Israelin pääministeri Jitzhak Shamir.
Pohjois-Kyproksen turkkilainen tasavalta
Pohjois-Kypros on Kyproksen saaren pohjoisosan alue, joka julistautui vuonna 1983 itsenäiseksi valtioksi nimellä Pohjois-Kyproksen turkkilainen tasavalta (Kuzey Kıbrıs Türk Cumhuriyeti). Sen itsenäisyyden on tunnustanut vain Turkki, joka miehitti alueen vuonna 1974. Pohjois-Kypros on de jure Kyproksen tasavallan kansainvälisesti tunnustettujen rajojen sisäpuolella.
Maantiede
Pohjois-Kypros käsittää noin kolmasosan Kyproksen saaresta, ja siihen kuuluu saaren koillis- ja pohjoisosa. Pääkaupunki Nikosia on jaettu kaupunki ja yhteinen pääkaupunki Kyproksen tasavallan kanssa. Pohjois-Kyproksen puoleinen osa tunnetaan Pohjois-Nikosiana. Pohjois-Kyproksen pohjoisrannikkoa pitkin kulkee Pentadáktylos-vuorijono. Sen ja eteläisen Kyproksen puolella sijaitsevan Tróodos-vuoriston välissä pääosin Pohjois-Kyproksen puolella sijaitsee hedelmällinen Mesaorían tasanko. Pohjois-Kyproksen koillisosan muodostaa pitkä ja harvaan asuttu Karpasían niemimaa.
Andreas Skov Olsen
Andreas Skov Olsen (s. 29. joulukuuta 1999 Hillerød) on tanskalainen jalkapalloilija, pelipaikaltaan yleensä oikea laitahyökkääjä tai keskikenttäpelaaja. Hän on pituudeltaan 187-senttimetrinen. Hän edustaa Belgian Jupiler Pro Leaguessa pelaavaa Club Bruggea.